**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПОСТАНОВЛЕНИЕ № …

от ………..2018 г.

За изменение и допълнение на Наредбата за предоставяне на речни информационни услуги по вътрешните водни пътища на Република България, приета с Постановление № 329 на Министерския съвет от 2007 г. (обн., ДВ, бр. 3 от 2008 г., изм. и доп., бр. 67 от 2014 г. и бр. 33 от 2015 г.)

**МИНИСТЕРСКИЯТ СЪВЕТ**

**ПОСТАНОВИ:**

§ 1. В чл. 4 се правят следните изменения и допълнения:

1. В ал. 3 съкращението „ИА „ППД“ и скобите пред и след него се заличават.
2. В ал. 4:

а) в т. 1 думите „изгражда и поддържа“ се заменят с „изгражда, поддържа и администрира“;

б) в т. 6 след думата „координира“ се добавя „съвместно с Изпълнителна агенция „Морска администрация“.

1. В ал. 5, в основния текст, съкращението „ИА „ППД“ се заменя с „Изпълнителна агенция „Проучване и поддържане на р. Дунав“.

§ 2. В чл. 7 се правят следните изменения и допълнения:

1. В ал. 2 думата „извършва“ се заменя с „извършват“, а думите „локални брегови центрове (VTS центрове)“ се заменят с „локален брегови център (VTS център)“.
2. В ал. 3, изречение второ се изменя така:

„Локалният брегови център е VTS центърът в Лом, с район на обслужване на корабния трафик (VTS район) в българския участък на реката от километър 645 до километър 845, 650.

1. В ал. 4 се създава т. 6а:

„6а. система за проследяване движението на несамоходни плавателни съдове в акваториите на българските речни пристанища“.

1. В ал. 6, т. 1 съкращението „ERI” и скобите пред и след него се заличават.

**§ 3**. В чл. 12 след думите „Регламент (ЕО) № 425/2007 на Комисията от 19 април 2007 г. (OB, L 103 от 2007 г.)“ съюзът „и“ се заличава и се поставя запетая, а след думите „Регламент (ЕО) № 1304/2007 на Комисията от 7 ноември 2007 г. (OB, L 290 от 2007 г.)“ се добавя „и Регламент (ЕС) № 2016/1954 на Европейския парламент и на Съвета от 26 октомври 2016 г. (OB, L 311 от 2016 г.)“.

**§ 4**. В чл. 14 се правят следните изменения:

1. В ал. 1 съкращението „ИА „МА“ се заменя с „Изпълнителна агенция „Морска администрация“.

В ал. 4:

а) точка 2 се отменя;

б) точка 3 се отменя;

б) точка 4 се отменя;

г) точка 5 се отменя;

д) точка 7 се отменя.

1. В ал. 5 думите „VTS център“ се заменят с „от двата брегови центъра“.

§ 5. В глава трета се създава раздел IIa:

„Раздел IIа

Уведомяване при извършване на маневри с несамоходни плавателни съдове

Чл. 15а. (1) Водачите на кораби, маневриращи несамоходни плавателни съдове в акваториите на българските речни пристанища, са длъжни преди началото на всяка маневра и след нейния край да предоставят на дежурните оператори в съответния брегови център посредством електронен доклад или други средства информация, както следва:

1. преди началото на маневрата:

а) име на маневриращия кораб;

б) име или номер на маневрирания несамоходен плавателен съд;

в) брой на екипажа на несамоходния плавателен съд (ако е наличен такъв);

г) вид на товара на несамоходния плавателен съд;

д) местонахождение на несамоходния плавателен съд преди започване на маневрата;

е) начален час на извършване на маневрата;

1. след края на маневрата:

а) име на маневриращия кораб;

б) име или номер на маневрирания несамоходен плавателен съд;

в) вид на товара на несамоходния плавателен съд;

г) местонахождение на несамоходния плавателен съд след приключване на маневрата;

д) краен час на извършване на маневрата.

(2) Дежурните оператори в бреговия център отразяват незабавно в системата по чл. 7, ал. 4, т. 6а постъпилата при тях информация, като с отразяването й в системата информацията става достъпна за Изпълнителна агенция „Морска администрация“ и Изпълнителна агенция „Проучване и поддържане на р. Дунав“.

§ 6. В § 6 от Преходните и заключителните разпоредби се правят следните изменения и допълнения:

1. Основният текст става ал. 1.
2. Създава се ал. 2:

„(2) Държавно предприятие „Пристанищна инфраструктура“ е орган по РИС (RIS Authority) по смисъла на т. 2.9. от Приложението към Регламент (ЕО) № 414/2007 на Комисията от 13 март 2007 година относно техническите насоки при планирането, въвеждането и оперативното използване на речните информационни услуги (RIS), посочени в чл. 5 от Директива 2005/44/ЕО на Европейския парламент и на Съвета относно хармонизираните речни информационни услуги (RIS) по вътрешните водни пътища на Общността (ОВ, L 105 от 2007 г.).

Заключителна разпоредба

§ 7. (1) В срок до 6 месеца от влизане в сила на настоящото постановление, Държавно предприятие „Пристанищна инфраструктура“ изгражда и въвежда в експлоатация системата за проследяване на движението на несамоходни плавателни съдове в акваториите на българските речни пристанища, като част от Българската речна информационна система, като в същия срок осигурява достъп в реално време до системата на Изпълнителна агенция „Морска администрация“ и на Изпълнителна агенция „Проучване и поддържане на р. Дунав“.

(2) До въвеждането на системата за проследяване на движението на несамоходни плавателни съдове в акваториите на българските речни пристанища, постъпилата от корабите, маневриращи несамоходните плавателни съдове, информация се предоставя на Изпълнителна агенция „Морска администрация“ и на Изпълнителна агенция „Проучване и поддържане на р. Дунав“ чрез досега ползваните средства за обмен на информация.

**МИНИСТЪР-ПРЕДСЕДАТЕЛ:**

Бойко Борисов

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

Веселин Даков